

ที่ มท ๐๘10.6/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 พฤศจิกายน ๒๕62

เรื่อง การปรับปรุง/แก้ไข ข้อมูลผู้มีสิทธิรับเงินเบี้ยยังชีพผู้สูงอายุและเบี้ยความพิการขององค์กรปกครอง ส่วนท้องถิ่น ประจำปีงบประมาณ พ.ศ. 2563 ในระบบสารสนเทศการจัดการฐานข้อมูลเบี้ยยังชีพขององค์กรปกครองส่วนท้องถิ่น

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 3765 ลงวันที่ 18 กันยายน 2562

 2. หนังสือกรมส่งเสริมการปกครองท้องถิ่น ด่วนที่สุด ที่ มท 0810.6/ว 4043 ลงวันที่ 3 ตุลาคม 2562

สิ่งที่ส่งมาด้วย รายละเอียดการปรับปรุง/แก้ไข ข้อมูลผู้มีสิทธิรับเงินเบี้ยยังชีพผู้สูงอายุและเบี้ยความพิการ ขององค์กรปกครองส่วนท้องถิ่นฯ จำนวน 1 ฉบับ

ตามที่กรมส่งเสริมการปกครองท้องถิ่น ขอให้จังหวัดแจ้งองค์กรปกครองส่วนท้องถิ่นดำเนินการปรับปรุงข้อมูลเพื่อเตรียมความพร้อมรองรับการจ่ายเงินเบี้ยยังชีพผู้สูงอายุและเบี้ยความพิการของ องค์กรปกครองส่วนท้องถิ่น ตามโครงการบูรณาการฐานข้อมูลสวัสดิการสังคม (e-Payment) และได้จัด การประชุมซักซ้อมแนวทางในการดำเนินโครงการบูรณาการฐานข้อมูลสวัสดิการสังคม (e-Payment) ผ่านระบบวีดิทัศน์ทางไกล (Video Conference) ความละเอียดแจ้งแล้ว นั้น

กรมส่งเสริมการปกครองท้องถิ่น ได้นำส่งข้อมูลผู้มีสิทธิรับเงินเบี้ยยังชีพผู้สูงอายุและ เบี้ยความพิการขององค์กรปกครองส่วนท้องถิ่น ประจำปีงบประมาณ พ.ศ. 2563 ในระบบสารสนเทศ การจัดการฐานข้อมูลเบี้ยยังชีพขององค์กรปกครองส่วนท้องถิ่นให้กรมบัญชีกลางตรวจสอบ และกรมบัญชีกลาง ได้จัดส่งข้อมูลที่บกพร่องไม่ตรงข้อเท็จจริงเพื่อให้องค์กรปกครองส่วนท้องถิ่นแก้ไข จึงขอให้จังหวัดแจ้ง องค์กรปกครองส่วนท้องถิ่นดำเนินการปรับปรุง/แก้ไข ข้อมูลผู้มีสิทธิรับเงินเบี้ยยังชีพผู้สูงอายุและ เบี้ยความพิการในระบบสารสนเทศการจัดการฐานข้อมูลเบี้ยยังชีพขององค์กรปกครองส่วนท้องถิ่นที่บกพร่องให้ถูกต้อง ภายในวันที่ 30 พฤศจิกายน 2562 โดยเลือกหัวข้อผู้มีสิทธิ์ได้รับเบี้ยยังชีพ เลือกเมนู “ข้อมูล ส่งกรมบัญชีกลาง” และให้ตรวจสอบข้อมูลที่เมนู “ผลการตรวจสอบ” รายละเอียดปรากฏตามสิ่งที่ส่งมาด้วย

 จึงเรียนมาเพื่อโปรดพิจารณา

##  ขอแสดงความนับถือ

 อธิบดีกรมส่งเสริมการปกครองท้องถิ่น